1.

Vývoz položiek s dvojakým použitím, ktoré nie sú uvedené v prílohe I k nariadeniu, môže podliehať povoleniu alebo byť zakázaný z dôvodu verejnej bezpečnosti alebo s ohľadom na ľudské práva [oddiel 8 ods. 1 č. 2 nariadenia o zahraničnom obchode a platbách v Nemecku (Aussenwirtschaftsverordnung – AWV)]. Opatrenie sa vzťahuje na tieto vnútroštátne čísla v zozname na kontrolu vývozu (v roku 2013): — 2B909 Stroje na prietokové tvárnenie a stroje s kombinovaným prietokovým tvárnením a funkciami na tlačenie plechu na kovotlačiteľnom sústruhu okrem tých, na ktoré sa vzťahuje položka 2B009, 2B109 alebo 2B209 v rámci nariadenia Rady (ES) č. 428/2009 v znení zmien, so všetkými týmito vlastnosťami a pre ne špeciálne navrhnutými súčasťami: a) ktoré podľa technickej špecifikácie výrobcu môžu byť vybavené jednotkami „číslicového riadenia“, počítačovým riadením alebo reprodukovaným riadením; a b) so silou valca väčšou ako 60 kN, ak je nakupujúcou krajinou alebo krajinou určenia Sýria. — 2B952 Zariadenia použiteľné pri manipulácii s biologickými látkami okrem tých, na ktoré sa vzťahuje položka 2B352 v rámci nariadenia Rady (ES) č. 428/2009 v znení zmien, ak je nakupujúcou krajinou alebo krajinou určenia Irán, Kórejská ľudovodemokratická republika alebo Sýria: a) fermentory schopné kultivácie patogénnych „mikroorganizmov“ alebo vírusov, alebo schopné produkcie toxínov, bez šírenia aerosólov, s celkovým objemom 10 l alebo viac; b) agitátory pre fermentory, na ktoré sa vzťahuje položka 2B352 a) v rámci nariadenia Rady (ES) č. 428/2009 v znení zmien. Technická poznámka: Medzi fermentory sa zaraďujú bioreaktory, chemostaty a systémy s kontinuálnym prietokom. — 2B993 Tieto zariadenia na nanášanie kovových vrstiev pre neelektronické substráty a pre ne osobitne navrhnuté súčasti a príslušenstvo, ak je nakupujúcou krajinou alebo krajinou určenia Irán: a) výrobné zariadenie na chemické vylučovanie z plynnej fázy (CVD); b) výrobné zariadenie na fyzikálne pokovovanie zrážaním kovových pár elektrónovým lúčom (EB-PVD); c) výrobné zariadenie na nanášanie prostredníctvom induktívneho alebo odolného zahrievania. — 5A902 Systémy, zariadenia a komponenty IKT (informačných a komunikačných technológií) pre dohľad určené verejným sieťam, ak sa miesto určenia nachádza mimo colného územia Európskej únie a mimo oblastí uvedených v časti 2 prílohy IIa k nariadeniu (ES) č. 428/2009: a) monitorovacie strediská (monitorovacie zariadenia na presadzovania práva) pre systémy zákonného odpočúvania (LI, napríklad podľa ETSI ES 201 158, ETSI TS 201 671 alebo rovnocenných noriem, špecifikácií alebo štandardov) a ich osobitne navrhnuté súčasti; b) systémy alebo zariadenia na uchovávanie telefonických údajov (informácie súvisiace s odpočúvaním IRI, napríklad podľa ETSI TS 102 656 alebo rovnocenných noriem, špecifikácií alebo štandardov) a ich osobitne navrhnuté súčasti. Technická poznámka: Telefonické údaje zahŕňajú informáciu, pôvod a miesto určenia signálu (napr. telefónne čísla, IP alebo MAC adresy atď.), dátum a čas a zemepisný pôvod oznámenia. Poznámka: 5A902 sa nevzťahuje na systémy alebo zariadenia osobitne navrhnuté na niektorý z týchto účelov: a) fakturácia b) funkcie zberu údajov v rámci sieťových prvkov (napr. Exchange alebo HLR) c) kvalita služieb siete (Quality of Service - QoS) alebo d) spokojnosť používateľov (Quality of Experience - QoE) e) prevádzka v telekomunikačných spoločnostiach (poskytovatelia služieb) — 5A911 Základné stanice pre digitálne „diaľkové rádio“, ak je nakupujúcou krajinou alebo krajinou určenia Sudán alebo Južný Sudán. Technická poznámka: „Diaľkové rádio“ je bunkový rádiokomunikačný režim s mobilnými účastníkmi, ktorým sa na komunikáciu prideľujú miesta vedenia frekvencie. Digitálne „diaľkové rádio“ (napr. TETRA, pozemské diaľkové rádio) používa digitálnu moduláciu. — 5D902 „Softvér“, ak sa miesto určenia nachádza mimo colného územia Európskej únie a mimo oblastí uvedených v časti 2 prílohy IIa k nariadeniu (ES) č. 428/2009: a) „softvér“ osobitne navrhnutý alebo upravený na „vývoj“, „výrobu“ alebo „používanie“ zariadení, funkcií alebo výkonnostných parametrov, na ktoré sa vzťahuje položka 5A902; b) „softvér“ osobitne navrhnutý alebo upravený na dosiahnutie charakteristík, funkcií alebo výkonnostných parametrov, na ktoré sa vzťahuje položka 5A902. — 5D911 „Softvér“ osobitne navrhnutý alebo upravený na „používanie“ zariadení, na ktoré sa vzťahuje položka 5A911, ak je nakupujúcou krajinou alebo krajinou určenia Sudán alebo Južný Sudán. — 5E902 „Technológia“ podľa všeobecnej poznámky k technológii na „vývoj“, „výrobu“ alebo „používanie“ zariadení, funkcií alebo výkonnostných parametrov, na ktoré sa vzťahuje položka 5A902 alebo „softvér“, na ktorý sa vzťahuje položka 5D902, ak sa miesto určenia nachádza mimo colného územia Európskej únie a mimo oblastí uvedených v časti 2 prílohy IIa k nariadeniu (ES) č. 428/2009. — 6A908 Systémy radarovej navigácie alebo sledovania plavebnej alebo letovej prevádzky, na ktoré sa nevzťahuje položka 6A008 ani položka 6A108 v rámci nariadenia Rady (ES) č. 428/2009 v znení zmien, a pre ne osobitne navrhnuté súčasti, ak je nakupujúcou krajinou alebo krajinou určenia Irán. — 6D908 „Softvér“ osobitne vyvinutý alebo upravený na „vývoj“, „výrobu“ alebo „použitie“ zariadení, na ktoré sa vzťahuje položka 6A908, ak je nakupujúcou krajinou alebo krajinou určenia Irán. — 9A991 Tieto pozemné vozidlá, na ktoré sa nevzťahuje časť I A zoznamu na kontrolu vývozu: a) výklopné prívesy a návesy so zaťažením viac ako 25 000 kg a menej ako 70 000 kg alebo také, ktoré majú jednu alebo viacero vojenských vlastností a sú schopné prepravovať vozidlá, na ktoré sa vzťahuje položka 0006 časti I A, ako aj vozidlá na ťahanie schopné ich prepravy a s jednou alebo viacerými vojenskými vlastnosťami, ak je nakupujúcou krajinou alebo krajinou určenia Irán, Líbya, Mjanmarská zväzová republika, Kórejská ľudovodemokratická republika, Pakistan, Somálsko alebo Sýria; Poznámka: Vozidlá na ťahanie v zmysle 9A991a zahŕňajú všetky vozidlá s hlavnou ťahacou funkciou; b) ostatné nákladné autá a terénne vozidlá (off-road) s jednou alebo viacerými vojenskými vlastnosťami, ak je nakupujúcou krajinou alebo krajinou určenia Irán, Líbya, Mjanmarská zväzová republika, Kórejská ľudovodemokratická republika, Somálsko alebo Sýria. Poznámka 1: Vojenské vlastnosti definované položkou 9A991 zahŕňajú: a) schopnosť brodenia v hĺbke 1,2 m alebo viac; b) držiaky na pušky a zbrane; c) držiaky na maskovacie siete; d) strešné svetlá, okrúhle s posuvným alebo otočným krytom; e) vojenský smalt; f) spájanie prívesov hákom tzv. spojkou NATO. Poznámka 2: Položka 9A991 sa nevzťahuje na pozemné vozidlá, ak ich používatelia používajú na osobné účely. 9A992 tieto nákladné vozidlá: a) nákladné vozidlá s pohonom všetkých kolies so zaťažením viac ako 1 000 kg, ak je nakupujúcou krajinou alebo krajinou určenia Kórejská ľudovodemokratická republika; b) nákladné vozidlá s troma alebo viacerými nápravami a s maximálnou prípustnou celkovou hmotnosťou naloženého vozidla viac ako 20 000 kg, ak je nakupujúcou krajinou alebo krajinou určenia Irán alebo Sýria. — 9A993 Helikoptéry, systémy prenosu sily helikoptéry, motory plynových turbín a pomocné hnacie jednotky (APU) na použitie v helikoptérach a ich osobitne navrhnuté súčasti, ak je nakupujúcou krajinou alebo krajinou určenia Kuba, Irán, Líbya, Mjanmarská zväzová republika, Kórejská ľudovodemokratická republika, Somálsko alebo Sýria. — 9A994 Hnacie jednotky chladené vzduchom (letecké motory) s kubickým objemom 100 cm3 alebo viac a 600 cm3 alebo menej, použiteľné v bezpilotných „vzdušných prostriedkoch“ a pre ne osobitne navrhnuté súčasti, ak je nakupujúcou krajinou alebo krajinou určenia Irán. — 9E991 „Technológia“ podľa Všeobecnej poznámky o technológii týkajúcej sa „vývoja“ alebo „výroby“ zariadení, na ktoré sa vzťahuje položka 9A993, ak je nakupujúcou krajinou alebo krajinou určenia Kuba, Irán, Líbya, Mjanmarská zväzová republika, Kórejská ľudovodemokratická republika, alebo Sýria.